**ปองพล กุลชัยรัตนา** ชื่อเล่น **ซัน** เกิดวันที่ 29 ตุลาคม พ.ศ. 2531 เป็นนักกีฬายิงปืนทีมชาติไทย ผู้ซึ่งได้รับเหรียญทองในซีเกมส์ครั้งที่ 24 และ 25 รวมถึงได้รับเหรียญทองแดงในกีฬามหาวิทยาลัยโลก และเป็นผู้ครองแชมป์รายการยิงปืนชิงชนะเลิศแห่งประเทศไทย ประจำปี 2554 

ปัจจุบัน ปองพลเป็นนักศึกษาระดับปริญญาโทคณะบริหารธุรกิจ มหาวิทยาลัยกรุงเทพ

ประวัติ
-------

ปองพล กุลชัยรัตนา ที่สนามกีฬายิงปืน หัวหมาก
ปองพล กุลชัยรัตนา เป็นบุตรชายของวรพล กุลชัยรัตนา ซึ่งเป็นนักกีฬายิงปืนเช่นดียวกัน ปองพลเริ่มฝึกยิงปืนในช่วงที่มีอายุได้ 11 ปีจากการสนับสนุนโดยพ่อของเขาเอง ต่อมาเขาได้มีโอกาสเข้าแข่งขันกีฬาเยาวชนแห่งชาติในนามทีมนนทบุรี และได้รับเหรียญทองแดงจากการแข่งขันดังกล่าว

ในเดือนพฤศจิกายน พ.ศ. 2551 ปองพลเข้าแข่งขันรายการไทยแลนด์โอเพ่นชูตติ้งแชมเปี้ยนชิพส์ 2008 โดยเขาได้รับเหรียญทองจากประเภทบุคคลปืนสั้นมาตรฐาน และประเภททีม

เดือนพฤศจิกายน พ.ศ. 2552 ปองพลเข้าแข่งขันกีฬายิงปืนชิงชนะเลิศแห่งเอเชียอาคเนย์หรือซีซ่า ครั้งที่ 33 ซึ่งเขาได้เหรียญทองจากประเภททีมปืนสั้นมาตรฐาน จากนั้น ในเดือนธันวาคม ปองพลเข้าแข่งขันซีเกมส์ 2009 ซึ่งจัดขึ้น ณ กรุงเวียงจันทน์ ประเทศลาว โดยเขาได้รับเหรียญทองจากประเภทปืนสั้นยิงช้า 50 เมตรบุคคล ด้วยคะแนนรวม 648 คะแนน, เหรียญทองแดงประเภทปืนสั้นยิงช้าทีมชาย และเหรียญทองแดงในประเภทปืนสั้นยิงเร็วชาย

เดือนเมษายน พ.ศ. 2553 ปองพลเข้าแข่งขันเพื่อรับการคัดเลือกนักกีฬาทีมชาติไทยในเอเชียนเกมส์ 2010 โดยในประเภทปืนสั้นยิงช้าชาย เขาได้อันดับ 1 ด้วย 551 (-8x) คะแนน ซึ่งขึ้นนำนักกีฬาทีมชาติรุ่นพี่อย่างจักรกฤษณ์ พณิชย์ผาติกรรม ที่เป็นอันดับ 2 ของการคัดตัว สำหรับการคัดตัวในประเภทปืนสั้นชนวนกลาง ปองพลได้อันดับ 1 ด้วยคะแนนรวมที่ 582 (-12x) คะแนน และในเดือนพฤษภาคม ได้มีการคัดตัวประเภทปืนสั้นอัดลมชาย ซึ่งปองพลได้อันดับ 1 ด้วยคะแนนรวมที่ 1,731 คะแนน ส่วนในเดือนตุลาคม ปองพลเข้าแข่งขันกีฬายิงปืนชิงชนะเลิศแห่งประเทศไทย ประจำปี 2553 โดยเขาได้รับรางวัลเหรียญทองในประเภทปืนสั้นชนวนกลางด้วยคะแนนรวม 580 (-18x) คะแนน

เดือนกันยายน พ.ศ. 2554 ปองพลได้รับรางวัลเหรียญทองจากการแข่งขันยิงปืนชิงชนะเลิศแห่งเอเชียอาคเนย์หรือซีซ่า ครั้งที่ 35 ซึ่งจัดขึ้น ณ กรุงเวียงจันทน์ ประเทศลาว ทั้งในประเภทปืนสั้นยิงช้าบุคคล และปืนสั้นอัดลมชายบุคคล

เดือนพฤษภาคม พ.ศ. 2555 ปองพลเข้าแข่งขันรายการกีฬามหาวิทยาลัยแห่งประเทศไทย ครั้งที่ 39 เขาได้รับเหรียญทองในประเภทปืนสั้นยิงช้าบุคคลชาย และปืนสั้นยิงช้าทีมชาย จากนั้น ในเดือนธันวาคมของปีเดียวกันนี้ ปองพลเข้าแข่งขันกีฬาแห่งชาติ ครั้งที่ 41 ให้แก่ทีมนนทบุรี และได้รับเหรียญทองแดงจากการแข่งปืนสั้นยิงช้าทีมชาย

เดือนมกราคม พ.ศ. 2556 ปองพลเข้าแข่งขันรายการกีฬามหาวิทยาลัยแห่งประเทศไทย ครั้งที่ 40 ซึ่งเขาได้รับรางวัลเหรียญทองในประเภทปืนสั้นอัดลมบุคคลชาย และปืนสั้นอัดลมทีมชาย

เครื่องราชอิสริยาภรณ์
---------------------

* พ.ศ. 2564 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)

อ้างอิง
-------

1. ↑  ทำสมาธิ
2. 1 2  ""ปองพล"มือปืนทีมชาติ กับ บทบาท นศ.ดีเด่น มกท. - Manager". คลังข้อมูลเก่าเก็บจากแหล่งเดิมเมื่อ 2011-01-09. สืบค้นเมื่อ 2013-01-16.
3. ↑  ปองพลยิงเจ๋งผงาดแชมป์ปืนสั้นอัดลมปทท. "เจ้าซัน" ปองพล กุลชัยรัตนา
4. ↑  "ปองพล กุลชัยรัตนา นักแม่นปืนทีมชาติไทย". คลังข้อมูลเก่าเก็บจากแหล่งเดิมเมื่อ 2021-01-19. สืบค้นเมื่อ 2013-01-16.
5. ↑  ปองพลเบิ้ลทองศึกยิงปืนไทยแลนด์โอเพ่นฯ
6. ↑  เอ็กซ์นำทีมซิวทองปืนสั้นมาตรฐานศึกซีซ่า
7. ↑  Sport - Manager Online - ซิวทองปืนช้า ปองพล ขอดวลพ่อต่อในปืนยิงเร็ว[*ลิงก์เสีย*]
8. ↑  "ปองพล"ฟันทองปืนสั้นยิงช้าเป็นเหรียญที่แปดทีมยิงปืน
9. ↑  ปืนสั้นยิงช้าทีมชาย คว้าทองแดงอีกเหรียญ
10. ↑  ปองพลยิงแม่นเก็บทองปืนสั้นซีเกมส์
11. ↑  Sport - Manager Online - ปองพล วืด ขาด เอ็กซ์ ปืนสั้นยิงเร็วแค่ทองแดง[*ลิงก์เสีย*]
12. ↑  ปองพลแซงเอ็กซ์รั้งที่ 1 คัดยิงปืนอชก.
13. ↑  ปองพลรั้งอันดับ 1 ปืนสั้นชนวนกลางคัดตัวอชก.
14. ↑  ปองพลแบเบอร์ตั๋วอชก.ปืนสั้นอัดลมชาย
15. ↑  ปองพลฟันทองชนวนกลางปืนชิงแชมป์ปทท.
16. ↑  แม่นปืนไทยสุดยอดกวาด 5 ทองชิงแชมป์เอเชียอาคเนย์ : มติชนออนไลน์
17. ↑  ทีม "ไต้ฝุ่นหนุ่ม" จุฬาฯ คว้าทอง "สงขลานครินทร์เกมส์"
18. ↑  ทีมแม่นปืนฉะเชิงเทราซิวทองแรกเชียงใหม่เกมส์
19. ↑  "มรภ.สวนดุสิต" ซิวบัลลังก์ หวด "ปัญญาชน" 7 สมัย - เดลินิวส์
20. ↑  "สพล." โกยทองหนี "จุฬาฯ" กีฬา "ปัญญาชน" - เดลินิวส์
21. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ เก็บถาวร 2022-06-28 ที่ เวย์แบ็กแมชชีน, เล่ม ๑๓๙ ตอนพิเศษ ๒ ข หน้า ๒๔, ๑๔ กุมภาพันธ์ ๒๕๖๕

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ ปองพล กุลชัยรัตนา